થાણાની ઘટનાનું વર્ણન વાંચીને એ દ્રશ્યો મનમાં ફરી વળ્યા. આવું જ કંઈક એ ઘરમાં પણ હશે. કદાચ ત્યાં આનાથી વધુ ગમગીન દ્રશ્યો હશે. કારણ કે એ માણસે બાળકો,બહેનો સૂતાં જ રહેંશી નાખ્યા અને માતા આજીજી કરતી રહી છતાં તેના ગળાંને રહેંશી નાખ્યું હતું. તે છતાં આસપાસના લોકો કહે છે કે માણસ ખૂબ સારો હતો. તેનો ફોટો જોતાં પણ કલ્પના ન આવે કે આટલો નિર્દોષ દેખાતો રૂપાળો યુવાન વ્યક્તિ આવું કરી શકે. તેને ઓળખનાર હજી કોઈ આ વાત માની શકતું નથી. તો પછી આવું કેમ કરીને બનતું હશે? તે પ્રશ્ર્ન દરેકને થાય જ. માની ન શકાય, મન ક્ષુબ્ધ થઈ જાય.